CELEX: 32017D1460
Language: el
Date: 2017-08-08 00:00:00
Title: Εκτελεστική απόφαση (ΕΕ) 2017/1460 της Επιτροπής, της 8ης Αυγούστου 2017, για την τροποποίηση της εκτελεστικής απόφασης (ΕΕ) 2016/2008 της Επιτροπής για τα μέτρα ελέγχου της υγείας των ζώων όσον αφορά την οζώδη δερματίτιδα σε ορισμένα κράτη μέλη [κοινοποιηθείσα υπό τον αριθμό C(2017) 5471] (Κείμενο που παρουσιάζει ενδιαφέρον για τον ΕΟΧ )

11.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 208/42
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/1460 ΤΗΣ ΕΠΙΤΡΟΠΉΣ
   της 8ης Αυγούστου 2017
   για την τροποποίηση της εκτελεστικής απόφασης (ΕΕ) 2016/2008 της Επιτροπής για τα μέτρα ελέγχου της υγείας των ζώων όσον αφορά την οζώδη δερματίτιδα σε ορισμένα κράτη μέλη
   
      
         [κοινοποιηθείσα υπό τον αριθμό C(2017) 5471]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Έχοντας υπόψη την οδηγία 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων (3), και ιδίως το άρθρο 14 παράγραφος 2, το άρθρο 19 παράγραφος 1 στοιχείο α), το άρθρο 19 παράγραφος 3 στοιχείο α), και το άρθρο 19 παράγραφοι 4 και 6,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (4), και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Η οδηγία 92/119/ΕΟΚ θεσπίζει γενικά μέτρα καταπολέμησης που πρέπει να εφαρμόζονται σε περίπτωση εμφάνισης εστίας ορισμένων ασθενειών των ζώων, συμπεριλαμβανομένης της οζώδους δερματίτιδας (LSD). Σε αυτά τα μέτρα ελέγχου περιλαμβάνεται ο καθορισμός ζωνών προστασίας και επίβλεψης γύρω από τη μολυσμένη εκμετάλλευση, καθώς και ο επείγων εμβολιασμός σε περίπτωση εμφάνισης εστίας οζώδους δερματίτιδας ως συμπλήρωμα σε άλλα μέτρα ελέγχου.
            
         
               (2)
            
            
               Η εκτελεστική απόφαση (ΕΕ) 2016/2008 της Επιτροπής (5) θεσπίζει μέτρα ελέγχου της υγείας των ζώων σε σχέση με τη νόσο της οζώδους δερματίτιδας σε ορισμένα κράτη μέλη ή σε τμήματα αυτών, όπως παρατίθενται στο παράρτημα I της εν λόγω απόφασης, συμπεριλαμβανομένων των ελάχιστων απαιτήσεων για τα προγράμματα εμβολιασμού κατά της οζώδους δερματίτιδας που υποβάλλουν τα κράτη μέλη στην Επιτροπή για έγκριση. Ως «προσβληθείσες ζώνες» ορίζονται τα τμήματα της επικράτειας ενός κράτους μέλους, όπως παρατίθενται στο μέρος II του παραρτήματος I της εν λόγω εκτελεστικής απόφασης, το οποίο περιλαμβάνει τις περιοχές στις οποίες επιβεβαιώθηκε η οζώδης δερματίτιδα, καθώς και κάθε ζώνη προστασίας και επίβλεψης που έχει καθοριστεί σύμφωνα με την οδηγία 92/119/ΕΟΚ και όπου μπορεί να πραγματοποιηθεί εμβολιασμός κατά της οζώδους δερματίτιδας κατόπιν έγκρισης των προγραμμάτων εμβολιασμού. Επίσης, ως «ζώνες απαλλαγμένες με εμβολιασμό» ορίζονται τα τμήματα της επικράτειας ενός κράτους μέλους, όπως παρατίθενται στο μέρος I του εν λόγω παραρτήματος, το οποίο περιλαμβάνει τις περιοχές εκτός των προσβληθεισών ζωνών όπου πραγματοποιείται εμβολιασμός κατά της οζώδους δερματίτιδας κατόπιν έγκρισης των προγραμμάτων εμβολιασμού.
            
         
               (3)
            
            
               Η εκτελεστική απόφαση (ΕΕ) 2016/2008 προβλέπει ειδικά μέτρα περιορισμού του κινδύνου και εμπορικούς περιορισμούς σε σχέση με τα ζώντα βοοειδή και τα αιχμάλωτα άγρια μηρυκαστικά, το αναπαραγωγικό υλικό τους και άλλα προϊόντα των ζώων αυτών προς εφαρμογή στις «προσβληθείσες ζώνες» και στις «ζώνες απαλλαγμένες με εμβολιασμό», ώστε να ελαχιστοποιείται κάθε κίνδυνος εξάπλωσης της οζώδους δερματίτιδας.
            
         
               (4)
            
            
               Η έκθεση της Ευρωπαϊκής Αρχής για την Ασφάλεια των Τροφίμων (EFSA) σχετικά με την οζώδη δερματίτιδα, η οποία εγκρίθηκε στις 27 Μαρτίου 2017 (6) (η έκθεση της EFSA του 2017), επισημαίνει ότι τα αποτελέσματα από την ανάλυση των διαθέσιμων επιδημιολογικών στοιχείων όσον αφορά την οζώδη δερματίτιδα στην Ευρώπη έως το 2016 δείχνουν ότι οι μαζικές εκστρατείες εμβολιασμού κατά της οζώδους δερματίτιδας, στις περιπτώσεις που αυτές υλοποιήθηκαν ορθά, έθεσαν υπό έλεγχο τη νόσο αποτρέποντας την εμφάνιση νέων εστιών. Τα αποτελέσματα αυτά επιβεβαιώνουν τα αποτελέσματα προηγούμενης επείγουσας σύστασης σχετικά με την οζώδη δερματίτιδα η οποία εκδόθηκε από την EFSA στις 29 Ιουλίου 2016 (7) (η σύσταση της EFSA του 2016) και η οποία κατέληξε στο συμπέρασμα ότι ο μαζικός εμβολιασμός αποτελεί το πλέον αποτελεσματικό μέτρο ελέγχου της οζώδους δερματίτιδας, ιδίως αν η προστασία των εμβολιασμένων ζώων είχε ήδη ενισχυθεί πριν από την έναρξη της νόσου, δηλαδή μέσω προληπτικού εμβολιασμού.
            
         
               (5)
            
            
               Όπως επιβεβαιώθηκε στη σύσταση της EFSA του 2016 και στην έκθεση της EFSA του 2017, η αποτελεσματικότητα των πρόσφατων εκστρατειών εμβολιασμού κατά της οζώδους δερματίτιδας δείχνει ότι τα ορθά εμβολιασμένα βοοειδή μπορούν να μετακινούνται από μία «ζώνη απαλλαγμένη με εμβολιασμό» ενός κράτους μέλους σε άλλο κράτος μέλος ή τρίτη χώρα ή εντός της «ζώνης απαλλαγμένης με εμβολιασμό» ή της «προσβληθείσας ζώνης» του ίδιου κράτους μέλους βάσει λιγότερο περιοριστικών κανόνων. Για τον ίδιο λόγο, θα πρέπει να εφαρμοστούν λιγότερο περιοριστικοί κανόνες για τις μετακινήσεις μη εμβολιασμένων μόσχων που γεννήθηκαν από εμβολιασμένες μητέρες, όταν αυτοί μετακινούνται εντός της ίδιας ζώνης του ίδιου κράτους μέλους. Ομοίως λιγότερο περιοριστικοί κανόνες θα πρέπει να ισχύσουν για τις μετακινήσεις μη εμβολιασμένων βοοειδών και αιχμάλωτων άγριων μηρυκαστικών εντός της ίδιας «ζώνης απαλλαγμένης με εμβολιασμό» του ίδιου κράτους μέλους, όταν αυτά εισάγονται από κράτη μέλη ή τρίτες χώρες ή ζώνες αυτών, όπου δεν ισχύουν περιορισμοί σε σχέση με την οζώδη δερματίτιδα, δεδομένου ότι αυτοί οι τύποι μετακινήσεων μπορούν να θεωρηθούν ως χαμηλού κινδύνου για την εξάπλωση της νόσου.
            
         
               (6)
            
            
               Η Κροατία, η Βουλγαρία και η Ελλάδα, τα τρία κράτη μέλη που επί του παρόντος εφαρμόζουν εμβολιασμό κατά της οζώδους δερματίτιδας, και παρατίθενται στο παράρτημα I της εκτελεστικής απόφαση (ΕΕ) 2016/2008, ζήτησαν να τροποποιηθεί η εν λόγω εκτελεστική απόφαση και, ειδικότερα, τα άρθρα 4, 5 και 6, ούτως ώστε να θεσπιστούν λιγότερο αυστηροί κανόνες για τις μετακινήσεις εμβολιασμένων βοοειδών και αιχμάλωτων άγριων μηρυκαστικών που επανεμβολιάζονται, καθώς και για τις μετακινήσεις μη εμβολιασμένων μόσχων που έχουν γεννηθεί από εμβολιασμένες μητέρες. Επιπλέον, η Κροατία ζήτησε λιγότερο περιοριστικούς κανόνες για τις μετακινήσεις μη εμβολιασμένων βοοειδών και αιχμάλωτων άγριων μηρυκαστικών που προέρχονται από κράτη μέλη ή τρίτες χώρες ή ζώνες αυτών που δεν υπόκεινται σε περιορισμούς λόγω της επιβεβαίωσης της παρουσίας οζώδους δερματίτιδας ή του εμβολιασμού κατά της νόσου αυτής.
            
         
               (7)
            
            
               Ο κίνδυνος εξάπλωσης της οζώδους δερματίτιδας λόγω της μετακίνησης ζώντων βοοειδών και αιχμάλωτων άγριων μηρυκαστικών που έχουν εμβολιαστεί κατά της οζώδους δερματίτιδας είναι υψηλότερος όταν αυτά εμβολιάζονται για πρώτη φορά σε σύγκριση με τον αντίστοιχο κίνδυνο όταν επανεμβολιάζονται ενώ είναι ακόμη άνοσα λόγω προηγούμενου εμβολιασμού. Κατά συνέπεια, ο κίνδυνος εξάπλωσης της οζώδους δερματίτιδας είναι υψηλότερος όταν η εκμετάλλευση καταγωγής των ζώων αυτών πραγματοποιεί εμβολιασμό για πρώτη φορά σε σύγκριση με τον αντίστοιχο κίνδυνο όταν η εκμετάλλευση πραγματοποιεί επανεμβολιασμό την περίοδο κατά την οποία τα υπάρχοντα ζώα εξακολουθούν να είναι άνοσα λόγω προηγούμενου εμβολιασμού. Ως εκ τούτου, είναι σκόπιμο να γίνει διάκριση ανάμεσα στους περιοριστικούς κανόνες που εφαρμόζονται σε καθεμία από τις ανωτέρω καταστάσεις με βάση τη διάρκεια της ανοσίας που προκαλούν τα εμβόλια κατά της οζώδους δερματίτιδας, σύμφωνα με τις οδηγίες του παρασκευαστή του εμβολίου.
            
         
               (8)
            
            
               Επομένως, οι απαιτήσεις σχετικά με τις παρεκκλίσεις και τις ειδικές προϋποθέσεις για την αποστολή ζώντων βοοειδών και αιχμάλωτων άγριων μηρυκαστικών από «ζώνες απαλλαγμένες με εμβολιασμό» και «προσβληθείσες ζώνες», και εντός των εν λόγω ζωνών θα πρέπει να τροποποιηθούν, και τα άρθρα 4, 5, 6 και 12 της εκτελεστικής απόφασης (ΕΕ) 2016/2008 θα πρέπει να τροποποιηθούν αναλόγως.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση (ΕΕ) 2016/2008 τροποποιείται ως εξής:
   
               1)
            
            
               Στο άρθρο 4, η παράγραφος 1 τροποποιείται ως εξής:
               
                           α)
                        
                        
                           στο στοιχείο α), το σημείο i) αντικαθίσταται από το ακόλουθο κείμενο:
                           
                                       «i)
                                    
                                    
                                       τα ζώα εμβολιάστηκαν κατά της οζώδους δερματίτιδας τουλάχιστον 28 ημέρες πριν από την ημερομηνία της αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής τους, και προέρχονται από εκμετάλλευση καταγωγής στην οποία παρέμειναν για χρονικό διάστημα τουλάχιστον 28 ημερών. Στην εν λόγω εκμετάλλευση καταγωγής όλα τα ευπαθή ζώα έχουν εμβολιαστεί κατά της οζώδους δερματίτιδας τουλάχιστον 28 ημέρες πριν από την ημερομηνία αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής ή παραμένουν εντός της περιόδου ανοσίας λόγω προηγούμενου εμβολιασμού ή μητρικής ανοσίας την ημερομηνία αποστολής·»·
                                    
                                 
                     
                           β)
                        
                        
                           στο στοιχείο β), το σημείο i) αντικαθίσταται από το ακόλουθο κείμενο:
                           
                                       «i)
                                    
                                    
                                       τα ζώα εμβολιάστηκαν κατά της οζώδους δερματίτιδας τουλάχιστον τρεις μήνες πριν από την ημερομηνία της αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής. Στην εκμετάλλευση καταγωγής αυτών των ζώων όλα τα ευπαθή ζώα έχουν εμβολιαστεί κατά της οζώδους δερματίτιδας τουλάχιστον 28 ημέρες πριν από την ημερομηνία αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής ή παραμένουν εντός της περιόδου ανοσίας λόγω προηγούμενου εμβολιασμού ή μητρικής ανοσίας την ημερομηνία αποστολής·»·
                                    
                                 
                     
                           γ)
                        
                        
                           στο στοιχείο γ), το σημείο ii) αντικαθίσταται από το ακόλουθο κείμενο:
                           
                                       «ii)
                                    
                                    
                                       τα ζώα εμβολιάστηκαν κατά της οζώδους δερματίτιδας τουλάχιστον 28 ημέρες πριν από την ημερομηνία της αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής. Στην εκμετάλλευση καταγωγής αυτών των ζώων όλα τα ευπαθή ζώα έχουν εμβολιαστεί κατά της οζώδους δερματίτιδας τουλάχιστον 28 ημέρες πριν από την ημερομηνία αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής ή παραμένουν εντός της περιόδου ανοσίας λόγω προηγούμενου εμβολιασμού ή μητρικής ανοσίας την ημερομηνία αποστολής·».
                                    
                                 
                     
         
               2)
            
            
               Στο άρθρο 5 παράγραφος 1, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           τα ζώα εμβολιάστηκαν κατά της οζώδους δερματίτιδας τουλάχιστον 28 ημέρες πριν από την ημερομηνία της αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής. Στην εκμετάλλευση καταγωγής αυτών των ζώων όλα τα ευπαθή ζώα έχουν εμβολιαστεί κατά της οζώδους δερματίτιδας τουλάχιστον 28 ημέρες πριν από την ημερομηνία αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής ή παραμένουν εντός της περιόδου ανοσίας λόγω προηγούμενου εμβολιασμού ή μητρικής ανοσίας την ημερομηνία αποστολής·»·
                        
                     
         
               3)
            
            
               Το άρθρο 6 αντικαθίσταται από το ακόλουθο κείμενο:
               «Άρθρο 6
               Ειδικές προϋποθέσεις για την αποστολή ζώντων βοοειδών και αιχμάλωτων άγριων μηρυκαστικών στις περιοχές που παρατίθενται στο μέρος II του παραρτήματος I του ίδιου κράτους μέλους
               1.   Κατά παρέκκλιση από την απαγόρευση που προβλέπεται στο άρθρο 3 στοιχείο α) και εφόσον τηρείται η παράγραφος 2 του παρόντος άρθρου, η αρμόδια αρχή δύναται να επιτρέπει την αποστολή ζώντων βοοειδών και αιχμάλωτων άγριων μηρυκαστικών από εκμεταλλεύσεις που βρίσκονται σε περιοχή που παρατίθεται στο μέρος II του παραρτήματος I προς προορισμό που βρίσκεται σε άλλη περιοχή που παρατίθεται στο μέρος II του παραρτήματος I του ίδιου κράτους μέλους.
               2.   Η παρέκκλιση που προβλέπεται στην παράγραφο 1 εφαρμόζεται μόνο στις αποστολές ζώντων βοοειδών και αιχμάλωτων άγριων μηρυκαστικών με την προϋπόθεση ότι τα ζώα πληρούν τουλάχιστον μία από τις ακόλουθες προϋποθέσεις:
               
                           α)
                        
                        
                           τα ζώα εμβολιάστηκαν κατά της οζώδους δερματίτιδας τουλάχιστον 28 ημέρες πριν από την ημερομηνία της αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής. Στην εκμετάλλευση καταγωγής αυτών των ζώων όλα τα ευπαθή ζώα έχουν εμβολιαστεί κατά της οζώδους δερματίτιδας τουλάχιστον 28 ημέρες πριν από την ημερομηνία αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής ή παραμένουν εντός της περιόδου ανοσίας λόγω προηγούμενου εμβολιασμού ή μητρικής ανοσίας την ημερομηνία αποστολής·
                        
                     
                           β)
                        
                        
                           τα ζώα, ανεξάρτητα από το μεμονωμένο καθεστώς εμβολιασμού ή τον εμβολιασμό στην εκμετάλλευση καταγωγής τους κατά της οζώδους δερματίτιδας, δύνανται να μετακινηθούν για επείγουσα σφαγή σε σφαγείο, με τον όρο ότι η εκμετάλλευση καταγωγής δεν υπόκειται σε κανέναν από τους περιορισμούς που προβλέπονται στην οδηγία 92/119/ΕΟΚ όσον αφορά την οζώδη δερματίτιδα και απαγορεύουν την εν λόγω μετακίνηση·
                        
                     
                           γ)
                        
                        
                           τα ζώα είναι μη εμβολιασμένοι απόγονοι ηλικίας κάτω των έξι μηνών που γεννήθηκαν από μητέρες οι οποίες εμβολιάστηκαν τουλάχιστον 28 ημέρες πριν από τον τοκετό και παρέμεναν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία του τοκετού, και μπορούν να μετακινηθούν σε άλλη εκμετάλλευση ή σε σφαγείο για άμεση σφαγή. Στην εκμετάλλευση καταγωγής αυτών των ζώων όλα τα ευπαθή ζώα έχουν εμβολιαστεί τουλάχιστον 28 ημέρες πριν από την ημερομηνία αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής ή παραμένουν εντός της περιόδου ανοσίας λόγω προηγούμενου εμβολιασμού ή μητρικής ανοσίας την ημερομηνία αποστολής και η εκμετάλλευση δεν υπόκειται σε κανένα από τους περιορισμούς που προβλέπονται στην οδηγία 92/119/ΕΟΚ όσον αφορά την οζώδη δερματίτιδα και απαγορεύουν σχετική μετακίνηση.»
                        
                     
         
               4)
            
            
               Μετά το άρθρο 6 προστίθεται το ακόλουθο άρθρο 6α:
               «Άρθρο 6α
               Ειδικές προϋποθέσεις για την αποστολή ζώντων βοοειδών και αιχμάλωτων άγριων μηρυκαστικών από περιοχές που παρατίθενται στο μέρος I του παραρτήματος I προς τις περιοχές που παρατίθενται στα μέρη I και II του παραρτήματος I του ίδιου κράτους μέλους
               1.   Κατά παρέκκλιση από την απαγόρευση που προβλέπεται στο άρθρο 3 στοιχείο α) και εφόσον τηρείται η παράγραφος 2 του παρόντος άρθρου, η αρμόδια αρχή δύναται να επιτρέπει την αποστολή ζώντων βοοειδών και αιχμάλωτων άγριων μηρυκαστικών από εκμεταλλεύσεις που βρίσκονται σε περιοχή που παρατίθεται στο μέρος I του παραρτήματος I προς προορισμό που βρίσκεται σε άλλη περιοχή που παρατίθεται στα μέρη I ή II του παραρτήματος I του ίδιου κράτους μέλους.
               2.   Η παρέκκλιση που προβλέπεται στην παράγραφο 1 εφαρμόζεται μόνο στις αποστολές ζώντων βοοειδών και αιχμάλωτων άγριων μηρυκαστικών με την προϋπόθεση ότι τα ζώα πληρούν τουλάχιστον μία από τις ακόλουθες προϋποθέσεις:
               
                           α)
                        
                        
                           τα ζώα εμβολιάστηκαν κατά της οζώδους δερματίτιδας τουλάχιστον 28 ημέρες πριν από την ημερομηνία της αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής. Στην εκμετάλλευση καταγωγής αυτών των ζώων όλα τα ευπαθή ζώα έχουν εμβολιαστεί κατά της οζώδους δερματίτιδας τουλάχιστον 28 ημέρες πριν από την ημερομηνία αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής ή παραμένουν εντός της περιόδου ανοσίας λόγω προηγούμενου εμβολιασμού ή μητρικής ανοσίας την ημερομηνία αποστολής·
                        
                     
                           β)
                        
                        
                           τα ζώα, ανεξάρτητα από το μεμονωμένο καθεστώς εμβολιασμού ή τον εμβολιασμό στην εκμετάλλευση καταγωγής τους κατά της οζώδους δερματίτιδας, δύνανται να μετακινηθούν για επείγουσα σφαγή σε σφαγείο, με τον όρο ότι η εκμετάλλευση καταγωγής δεν υπόκειται σε κανέναν από τους περιορισμούς που προβλέπονται στην οδηγία 92/119/ΕΟΚ όσον αφορά την οζώδη δερματίτιδα και απαγορεύουν την εν λόγω μετακίνηση·
                        
                     
                           γ)
                        
                        
                           τα ζώα είναι μη εμβολιασμένοι απόγονοι ηλικίας κάτω των έξι μηνών που γεννήθηκαν από μητέρες οι οποίες εμβολιάστηκαν τουλάχιστον 28 ημέρες πριν από τον τοκετό και παρέμεναν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία του τοκετού, και μπορούν να μετακινηθούν σε άλλη εκμετάλλευση ή σε σφαγείο για άμεση σφαγή. Στην εκμετάλλευση καταγωγής αυτών των ζώων όλα τα ευπαθή ζώα έχουν εμβολιαστεί τουλάχιστον 28 ημέρες πριν από την ημερομηνία αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής ή παραμένουν εντός της περιόδου ανοσίας λόγω προηγούμενου εμβολιασμού ή μητρικής ανοσίας την ημερομηνία αποστολής και η εκμετάλλευση δεν υπόκειται σε κανένα από τους περιορισμούς που προβλέπονται στην οδηγία 92/119/ΕΟΚ όσον αφορά την οζώδη δερματίτιδα και απαγορεύουν σχετική μετακίνηση·
                        
                     
                           δ)
                        
                        
                           τα ζώα εισήχθησαν πριν από λιγότερο από τρεις μήνες στην εκμετάλλευση από άλλο κράτος μέλος ή τρίτη χώρα ή άλλη ζώνη που δεν υπόκειται σε περιορισμούς λόγω της επιβεβαίωσης της οζώδους δερματίτιδας ή του εμβολιασμού κατά της οζώδους δερματίτιδας και δύνανται να μετακινηθούν σε σφαγείο για άμεση σφαγή. Στην εκμετάλλευση καταγωγής αυτών των ζώων όλα τα υπόλοιπα ευπαθή ζώα έχουν εμβολιαστεί τουλάχιστον 28 ημέρες πριν από την ημερομηνία αποστολής και παραμένουν εντός της περιόδου ανοσίας που επισημαίνεται από τον παρασκευαστή του εμβολίου την ημερομηνία αποστολής ή παραμένουν εντός της περιόδου ανοσίας λόγω προηγούμενου εμβολιασμού ή μητρικής ανοσίας την ημερομηνία αποστολής και η εκμετάλλευση δεν υπόκειται σε κανένα από τους περιορισμούς που προβλέπονται στην οδηγία 92/119/ΕΟΚ όσον αφορά την οζώδη δερματίτιδα και απαγορεύουν σχετική μετακίνηση.».
                        
                     
         
               5)
            
            
               Στο άρθρο 12, η εισαγωγική φράση αντικαθίσταται από την ακόλουθη:
               «Η αρμόδια αρχή διασφαλίζει ότι η διαδικασία διοχέτευσης για τη μεταφορά ζώντων βοοειδών και αιχμάλωτων άγριων μηρυκαστικών, μη επεξεργασμένων ζωικών υποπροϊόντων και μη επεξεργασμένων προβιών και δερμάτων που καλύπτονται από τις παρεκκλίσεις που προβλέπονται στα άρθρα 4, 5, 8 και 9 πληροί τις ακόλουθες προϋποθέσεις:».
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Αυγούστου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  ΕΕ L 62 της 15.3.1993, σ. 69.
   
      (4)  ΕΕ L 18 της 23.1.2003, σ. 11.
   
      (5)  Εκτελεστική απόφαση (ΕΕ) 2016/2008 της Επιτροπής, της 15ης Νοεμβρίου 2016, για τα μέτρα ελέγχου της υγείας των ζώων όσον αφορά την οζώδη δερματίτιδα σε ορισμένα κράτη μέλη (ΕΕ L 310 της 17.11.2016, σ. 51).
   
      (6)  EFSA Journal 2017·15(4):4773.
   
      (7)  EFSA Journal 2016·14(8):4573.